Saya mau tau Biografi dari Rubén Berríos Martínez. Jelaskan dalam bahasa melayu

Dilahirkan di Aibonito, Puerto Rico, Berrios menyertai sekolah tinggi di Colegio San Ignacio de Loyola. Beliau menerima:

ijazah sarjana muda dalam Pentadbiran Perniagaan dan Ekonomi dari Universiti Georgeotown pada tahun 1961;

ijazah-ijazah Doktor Juris dan Sarjana dalam Undang-undang dari Universiti Yale (Pusat Pengajian Undang-undang Yale); dan

ijazah kedoktoran dalam Hak Antarabangsa dari Universiti Oxford.

Berrios juga menjalankan penyelidikan pasca kedoktoran di Sweden pada suatu ketika (isteri pertamanya ialah orang Sweden, dengan anak lelakinya, Rubén, dilahirkan di Stockholm), dan merupakan Profesor Undang-undang pelantikan tetap di Pusat Pengajian Undang-undang, Universiti Puerto Rico dari tahun 1967 sehingga sekarang. Sebagai peguam, Berríos merupakan orang yang tunggal dalam sejarah Puerto Rico untuk ditauliahkan oleh Mahkamah Keadilan Antarabangsa.

Berríos menjadi presiden Parti Kemerdekaan (PIP) ketika berumur 31 tahun dan telah menyandang jawatan presiden parti tersebut sebanyak lima kali. Di bawah kepimpinannya, PIP mengamalkan program sosialisme demokratik. Walaupun beliau mencapai kejayaan yang terhad dalam pilihan-pilihan raya untuk memilih Gabenor Puerto Rico kolonial pada tahun-tahun 1976, 1980, 1988, 2000 dan 2004, dengan setiap kali ditewaskan oleh calon Parti Demokratik Popular (PPD) atau Parti Progresif Baru (PNP), beliau mencapai kejayaan yang cemerlang dalam pemilihan ke Senat, dengan menerima lebih banyak undi berbanding dengan mana-mana calon dalam pilihan-pilihan raya senator di seluruh pulau Puerto Rico pada tahun-tahun 1972, 1984, 1992 dan 1996.

Pada tahun 1972, Rubén Berríos yang ketika itu berumur 33 tahun, dipilih sebagai Senator buat pertama kali. Beliau kemudian kembali ke Dewan Perundangan Puerto Rico sebagai Senator untuk tiga penggal lagi pada tahun-tahun 1984, 1992, dan 1996. Berríos juga merupakan pengasas Persidangan Tetap Parti-Parti Politik Amerika Latin dan Caribbean (COPPPAL), selain daripada merupakan ahli Majlis Eksekutif kepada Persatuan Hak Asasi Manusia Amerika Latin (ALDHU), dan Presiden Kehormat kepada Sosialis Antarabangsa (SI).

Berrios telah menerbitkan buku-buku yang berikut:

Kemerdekaan Puerto Rico: Perjuangan dan Kesusahan

Puerto Rico: Kerakyatan dan Ketentuansuara

Menuju ke arah Sosialisme Puerto Rico

selain daripada bekerjasama dengan berbagai-bagai terbitan yang berprestij di arena antarabangsa seperti terbitan Foreign Affairs (Hal-ehwal Luar Negeri).

Berríos amat dikagumi oleh banyak orang di Puerto Rico, termasuk mereka yang tidak bersetuju dengan ideologinya. Bukti tentang ini boleh disimpulkan daripada jumlah undinya sebanyak 84% ketika beliau bertanding untuk merebut jawatan Senator pada tahun 1984.